Quin és el tema principal d'aquest text?
La Medicina tradicional tibetana (en tibetà:བོད་ཀྱི་གསོ་བ་རིག་པ་, Ggso ba rig pa), "ciència de guarir", "coneixement de guarir"), també coneguda com a medicina Sowa-Rigpa, és un sistema mèdic tradicional, amb segles d'antiguitat, que fa servir un enfocament complex de diagnosi, que incorpora tècniques com l'anàlisi del pols i la uroanàlisi, i utilitza la modificació del comportament i de la dieta, medicines compostes de materials naturals (per exemple, plantes medicinals i minerals) i teràpies físiques (per exemple l'acupunctura tibetana, moxabustió, etc.) per tractar les malalties. El sistema mèdic tibetà està basat els llibres del budisme de l'Índia (per exemple en els tantres de l'Abhidharma i Vajrayana) i en l'Ayurveda. Es continua practicant al Tibet, Índia, Nepal, Bhutan, Ladakh, Sibèria, Xina i Mongòlia, comtambé més recentment en parts d'Europa i Amèrica del Nord. Comparteix la creença tradicional del budisme sobre que tota malaltia finalment és el resultat dels tres verins: ignorància, enganxament i aversió. La medicina tradicional tibetana segueix les Quatre Nobles Veritats de Buda .
El text tracta sobre ciències de la salut.